Það leynast margar veiði - og náttúruperlur á Íslandi . Mér stóð til boða að prófa eina svona perlu í gær í nágrenni Reykjavíkur . Um er að ræða vatn sem er í einkaeigu , hluti jarðar þar sem aðeins ábúandinn og fjölskylda hans hafa stundað veiði . Og þvílík perla . Vatnið tók á móti okkur með fínum pundara í þriðja kasti hjá konunni og áttunda kasti hjá mér , báðir á Pólskan PT. Ef ekki hefði verið fyrir umferð á vatninu hefði ævintýrið haldið áfram , en við nýttum tímann vel og tókum fram kaffibrúsann og matarkexið ( sem kemur við sögu á hverjum degi ) , góndum út í loftið og nutum umhverfisins . Þegar bátsverjar höfðu fengið nóg ( 14 stk. held ég ) héldum við áfram og dagurinn endaði í sex fínum fiskum , allir á Pólskan PT þrátt fyrir tilraunir með aðrar flugur eins og t.d. Nobbler , Krókinn o.fl . Það verður nú annars ekki af þessari flugu skafið að hún skildi fanga þessa fiska , því næstum allir voru á fullu í síli og því hefði t.d. Nobbler eða Black Ghost átt að eiga betur við . Flottur staður og ég er alveg vís með að suða í góðum fjölskyldumeðlim um leyfi til að prófa hina veiðistaðina við vatnið , því aðeins einn þeirra ( suðurbakkinn ) var lagður að velli í gær .